יהושע מזח

יהושע בן חיים הלוי מֵזַח (גם: יהושע חאימאָוויטץ סגל ("יח"ס"); גם מייזאח; ברוסית: Мейзах;‏ 1834 – כ' בשבט תרע"ז, 12 בפברואר 1917) היה סופר, עיתונאי, פובליציסט ועורך יהודי רוסי עברי ויידי, איש תנועת ההשכלה היהודית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נולד בעיירה שאט שבפלך קובנה של רוסיה (ברוסית: Шадов, בפולנית: Szadów; כיום שדובה (Šeduva) בליטא). קיבל חינוך יהודי, ובהמשך לימודיו נחשף לספרות תנועת ההשכלה. במשך רוב חייו נע ברחבי תחום המושב, בחצי האי קרים ובבסרביה כשהוא עוסק בהוראה ובכתיבת רשימות לעיתונות העברית תחת שם העט "שר של ים", המכתבים נדפסו בעיתונים "עברי אנכי", "המגיד", "היהדות" (עיתון ילדים קצר ימים שערך יחד עם אברהם ברוידס ב-1895) ובמאספים "האשל" ו"פרחים ושושנים". רשימותיו שילבו תיעוד עיתונאי עם פובליציסטיקה, שתקפה בדרך כלל את אורחות החיים השמרניות בקהילות היהודים. מזח כינס את רשימות "שר של ים" שלו שראו אור בגיליונות "עברי אנכי" והוציאן בחמישה כרכים (בשנים 1885 עד 1889) תחת הכותרת "האסופות, מכתבים משר של ים". ב-1874 פרסם את ספרו הראשון "האמונה וההשכלה: שיחה בין שני רעים" כעין דיאלוג דידקטי בין שני תומכי הזרמים (וילנה תרל"ד). בשנים 1881–1892 ערך את המאסף הספרותי "גן פרחים" ובו כינס סיפורים ודברי הגות של רבים מידידיו, סופרי תנועת ההשכלה. בשנת 1890 חיבר את הספר העברי הראשון בנושאי תיאטרון יידיש - "במת ישחק או משא גיא חיזיון" (ורשה: דפוס בוימריטטער, תר"ן). ב-1894 הוציא אוספים מכתביו בשני כרכי מאסף בשם "האשל" (ורשה תרנ"ג-תרנ"ד). לבסוף השתקע בעיר וילנה, ובה התגורר במשך 25 שנות חייו האחרונות. בעת שהותו בווילנה נטש את העיתונות ופרסם מאות ספרונים ביידיש ובהם סיפורים קצרים, רובם בעלי זיקה היסטורית ותוכן סנסציוני ומעשיות בעלות גוון אקטואלי ("מעשה ביכלעך"), שהיו נפוצים מאוד בציבורים יהודיים. חלק ניכר מהספרונים יצאו תחת שמות עט שונים ובשלל הוצאות ולכן לא קיים אומדן מדויק לגבי כמותם. בשנותיו האחרונות התפרנס רק ממכירת ספרונים וקונטרסים והיה כמעט לפושט יד. האמונה וההשכלה: או, שלשה מאמרי בקרת בדרך ספור משני רעים מאמין ומשכיל, וילנה: ש"י פין וא"צ ראָזענקראנץ ומ"מ שריפטזעטצער, תרל"ד. מכתבים משר של ים, ורשה: [חמו"ל], תרמ"ה 1884–תרמ"ט 1888. טפח מגֻלה, ורשה: מאיר יחיאל האלטער, תרמ"ו. (סאטירה; כמעט כולה לקוחה מי"ל גורדון במת ישׂחק: או, משא גיא חזיון, ורשה: דפוס בוימריטטער, תר"ן. אשת חיל: איינע היסטאָרישע ערצעאהלונג אין 4 אקטען אונ 6 בילדער; פערפאסט פון יהושע מזח, ורשה: דפוס בוימריטער עט גאנשאר, תרנ"א-1890. (ביידיש) ("אשת חיל: סיפור היסטורי ב-4 מערכות ו-6 תמונות) מעשה ביכלעך, וילנה: [חמו"ל], 1893–1914. ("ספרוני מעשיות") (3 כרכים, בכל כרך מספר חוברות.) האשל, או (אשכול ענבים), ורשה: א’ בוימריטטער, תרנ"ג. (הוצאה ב עם הוספות ותיקונים: תרנ"ד.) (2 כרכים, התוכן: א. היהודי לופפאלד בחצר המלכות; ב. מכתבים משר שלום; ג. המלאך הגואל; ד. איזהו חכם הרואה את הנולד; ה. מקצץ בנטיעות; ו. הכליף והארבה, או, ספור בלי תכלה; ז. האציל היהודי.) ספורי ירושלים: זעהר וואונדערליכע ספורים וואָס האָט זיך פאסירט אין הייליג לאנד ירושלים, 2 טע אויפל, וילנה: דפוס א"צ ראזענקראנץ ומ"מ שריפטזעטצער, תרנ"ד 1894. (ביידיש) א שפאציר שיפפעל אויף דעם ים התלמוד, ורשה: דפוס א’ בוימריטטער, תרנ"ה. (מדרש) אוצר חדש: או ספר מלים (לעקסיקאן) כולל ספורים אמרי אינשי ...; מסודרים על פי אלפא ביתא על ידי יהושע מזח, וילנה: דפוס ראזענקראנץ, תרנ"ח 1898. (חוברת) דער אשמדי: א שרעקליכע מעשה .. אין די ציַיטען פון שלמה המלך ע"ה, וילנה: י"ל מץ, תרנ"ח. שרה פייגה פונר גצל קרסל, לקסיקון הספרות העברית בדורות האחרונים ב', ספרית פועלים, 1967, עמ' 335. מדיה וקבצים בנושא יהושע מזח בוויקישיתוף כתבי יהושע מזח בפרויקט בן-יהודה רשימת הפרסומים של יהושע מזח, בקטלוג הספרייה הלאומית - כ-180 ספרונים, רובם ביידיש יהושע הלוי מזח ז"ל, היינט, 16 בפברואר 1917 יהושע בן חיים מזח (1834-1917), דף שער בספרייה הלאומית יהושע מזח, בלקסיקון הספרות העברית החדשה מפרי עטו: מכתב משר של ים, עברי אנכי, 31 במרץ 1882 רוססלאנד - מכתבים משר של ים מ"ב, עברי אנכי, 9 במאי 1884 מכתבים משר של ים, המגיד, 11 ביוני 1891 שר של ים, מכתבים משר של ים, המגיד, 16 באוגוסט 1894, בהערה חדשות בישראל, עברי אנכי, 14 בנובמבר 1884.